Pressemeddelelse

August 2015

Ny Peugeot 208 fra 119.990 kr.

**Den populære Peugeot 208 giver nu stafetten videre til en ny generation, der er blevet mere potent, mere brændstoføkonomisk og har endnu mere teknologisk udstyr. Den nye Peugeot 208 har Danmarkspremiere med et Åbent Hus hos alle Peugeot-forhandlere i weekenden den 29.-30.august.**

**Fraprisen starter ved 119.990 kr. for 208 Access 1.0 VTi 68 hk 3-dørs.**

Elegant design med en selvsikker personlighed

De på én gang sporty og moderne linjer, der karakteriser Peugeot 208, er videreudviklede og forfinede i den nye generation af 208. Fortil er den udstyret med en ny kofanger, der giver bilen en skarpere og mere muskuløs front, hvilket understreges af en bredere kølergrill, som er fuldt integreret i kofangeren. Kølergrillen er indrammet af re-designede tågeforlygter (Allure), hvis form fremhæves af en kromlinje og får bilen til at fremstå bredere og mere dynamisk. De nye tofarvede forlygter med titaniumfarvede og krom baggrund er standard fra Active-niveau. De har et endnu skarpere look, og matches bagtil af nye baglygter med 3D LED ”klør” – en tydelig Peugeot signatur.

Endnu mere udstyr

Den nye 208 er udstyret med det intuitive PEUGEOT i-Cockpit, som består af et sporty lille rat, head-up instrumentering og en 7” touch skærm.

208 fås med Active City Brake, som sikrer opbremsning i byen, hvis der er risiko for sammenstød. Det er et nyt system, som gør det muligt at undgå ulykker eller minimere skader ved en hastighed på 30 km/t eller derunder. Forruden er udstyret med en særlig sensor, som registrerer forankørende eller parkerede biler, og systemet griber således ind og bremser – i visse tilfælde vil det få bilen til at stoppe helt for at undgå sammenstød.

Bakkameraet, som er tilgængeligt fra Active-niveau, viser udsynet bagtil på touch skærmen og bidrager til at gøre parkeringen nemmere.

CO2-udledning på 79 g/km: Verdensrekord

Den nye 208 er udstyret med effektive BlueHDi dieselmotorer og benzinmotorer, der alle lever op til Euro 6 standarden og som noget helt nyt, er der mulighed for at udstyre 208 med den nye 6-trins automatgearkasse, EAT6.

Peugeot 208 har sat rekord i lavt brændstofforbrug. Med den effektive BlueHDi 100 hk dieselmotor under motorhjelmen, kørte den nye 208 hele 2.152 km på 43 liter diesel, hvilket svarer til et brændstofforbrug på 50 km/l eller en køretur fra København til Barcelona på én tank. Rekorden understreger, hvor overbevisende BlueHDi teknologien fungerer og samtidig er det et klart statement, der viser, at med den rigtige teknologi kan en forbrændingsmotor bidrage til at reducere CO2-udledningen.

Peugeots prisvindende PureTech motor med 110 hk fås nu i den nye 208. Den er netop blevet kåret til Engine of the Year 2015, hvor den af juryen blev fremhævet for sin kombination af kraftoverskud og gode brændstoføkonomi – den kører helt op til 22,2 km/l.

Attraktive introduktionspriser

Den nye 208 introduceres med en række attraktive priser, eksempelvis:

208 Active 1.0 VTi 68 hk 5-dørs 134.990 kr.

208 Active 1.2 VTi 82 hk 5-dørs 144.990 kr.

208 Active Nav 1.2 82 hk 5-dørs 149.990 kr. (inkl. fabriksmonteret navigation)

208 Active 1.6 BlueHDi 110 hk 5-dørs 169.990 kr.

208 Allure 1.2 VTi 82 hk 5-dørs 164.990 kr.